**Ministru kabineta rīkojuma projekta “Grozījumi Ministru kabineta 2016. gada 14. aprīļa rīkojumā Nr. 256 “Par Jaunatnes politikas īstenošanas plānu 2016.-2020. gadam”” un Ministru kabineta rīkojuma projekta “Grozījumi Jaunatnes politikas īstenošanas plānā 2016.-2020. gadam”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Izglītības un zinātnes ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016. gada 14. aprīļa rīkojuma Nr. 256 “Par Jaunatnes politikas īstenošanas plānu 2016.-2020. gadam” (turpmāk – Rīkojums Nr. 256) 3. punkts paredz Jaunatnes politikas īstenošanas plāna 2016.-2020. gadam (apstiprināts ar Rīkojumu Nr. 256) (turpmāk – Plāns) īstenošanā iesaistītajām institūcijām līdz 2018. gada 30. martam Izglītības un zinātnes ministrijā (turpmāk – ministrija) iesniegt informāciju par Plāna pasākumu īstenošanu. Savukārt Rīkojuma Nr. 256 4. punkts nosaka uzdevumu ministrijai sagatavot un līdz 2018. gada 1.septembrim iesniegt Ministru kabinetā informatīvo ziņojumu par Plāna izpildi 2016. un 2017. gadā.  Vienlaikus šādi termiņi ir noteikti arī Plāna VIII nodaļā “Turpmākās rīcības raksturojums”.  Ņemot vērā, ka Plāns Ministru kabinetā tika apstiprināts 2016. gada 14. aprīlī, pretēji sākotnēji plānotajai apstiprināšanai 2015. gadā, kā arī to, ka 2017.gadā ar mērķi sagatavot analītisku pārskatu par aktuāliem jaunatnes politikas aspektiem, nodrošinot darbības rezultātu, rezultatīvo rādītāju un politikas rezultātu mērīšanu tika apkopots pēc ministrijas pasūtījuma veiktais SIA “Analītisko pētījumu un stratēģiju laboratorija” izstrādātais Jaunatnes politikas analītisks pārskats[[1]](#footnote-2), kas jau atspoguļo Plānā noteikto uzdevumu izpildes progresu, ministrija ir izstrādājusi Ministru kabineta rīkojuma projektu “Grozījumi Ministru kabineta 2016. gada 14. aprīļa rīkojumā Nr. 256 “Par Jaunatnes politikas īstenošanas plānu 2016.-2020. gadam”” (turpmāk – Grozījumi MK rīkojumā Nr. 256) un Ministru kabineta rīkojuma projektu “Grozījumi Jaunatnes politikas īstenošanas plānā 2016.- 2020. gadam” (turpmāk – Grozījumi īstenošanas plānā), paredzot apvienot Plāna vidusposma izvērtējumu un 2019. gadā veicamo Jaunatnes politikas monitoringu, lai efektīvāk varētu novērtēt Plānā noteikto pasākumu īstenošanas progresu un to ietekmi gan uz jaunatnes politikas attīstību, gan uz tās mērķauditorijas sasniegšanu kopumā, kā arī mazinātu administratīvās izmaksas un īstenotu uz Plāna izpildi tendētos pētījumus ekonomiskāk un racionālāk, nevis veicot līdzīgus izvērtējumus divus gadus pēc kārtas.  Ministrijas sagatavotie rīkojumu projekti Grozījumi MK rīkojumā Nr. 256 un Grozījumi īstenošanas plānā (turpmāk kopā – Projekti) paredz pagarināt Rīkojumā Nr. 256 noteikto informācijas par Plāna pasākumu īstenošanu iesniegšanas termiņu līdz 2019. gada 31.maijam, un Ministru kabinetā iesniedzamā informatīvā ziņojuma iesniegšanas termiņu līdz 2019. gada 1. novembrim. |
| 3. | Projektu izstrādē iesaistītās institūcijas un publiskas personas kapitālsabiedrības | Ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Plāna īstenošanā iesaistītās institūcijas. |
| 2. | Tiesiskā regulējuma ietekme uz tautsaimniecību un administratīvo slogu | Projektu tiesiskais regulējums nemaina Plāna īstenošanā iesaistīto institūciju un amatpersonu tiesības un pienākumus. Tas samazina administratīvo slogu, paredzot reizi divos gados Plāna īstenošanā iesaistītajām institūcijām sagatavot un iesniegt ministrijā informāciju par plāna pasākumu īstenošanu. |
| 3. | Administratīvo izmaksu monetārs novērtējums | Projekti samazina administratīvās izmaksas, paredzot Plāna izvērtējuma pētījumu veikt reizi divos gados, tādējādi nodrošinot valsts budžeta līdzekļu ekonomiskāku un efektīvāku izmantošanu. |
| 4. | Atbilstības izmaksu monetārs novērtējums | Projekti neveicina atbilstības izmaksu izmaiņas. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Apvienotā anotācija sagatavota Ministru kabineta rīkojuma projektam “Grozījumi Ministru kabineta 2016. gada 14. aprīļa rīkojumā Nr. 256 “Par Jaunatnes politikas īstenošanas plānu 2016.-2020. gadam” un Ministru kabineta rīkojuma projektam “Grozījumi Jaunatnes politikas īstenošanas plānā 2016.-2020. gadam”. |
| 2. | Atbildīgā institūcija | Ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekti šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekti šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projektu izpildē iesaistītās institūcijas | Ministrija. |
| 2. | Projektu izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē projekta izstrādē iesaistīto institūciju funkcijas un uzdevumus, cilvēkresursus un institucionālo struktūru. |
| 3. | Cita informācija | Nav. |

Izglītības un zinātnes ministrs Kārlis Šadurskis

Vīzē: Valsts sekretāre Līga Lejiņa

A.Riba 67047906

aija.riba@izm.gov.lv

D.Garšva 67047875

davids.garsva@izm.gov.lv

1. <http://petijumi.mk.gov.lv/sites/default/files/title_file/IZM_12.2017_Jaunatnes%20politikas%20analitisks_parskats_2017.pdf> [↑](#footnote-ref-2)